ԱԺ-ի ընտրությունների նախընտրական քարոզարշավն ավարտվում է: Այսօրվանից բոլոր քաղաքական ուժերն իրենց վերջին խոսքն են ուղղում ընտրողներին: Նախընտրական քարոզարշավը ցույց տվեց, որ թե՛ ընդդիմադիր, թե՛ իշխանական ուժերը շատ լավ գիտեն ժողովրդի խնդիրների, դարդ ու ցավերի մասին: Դրանք ընտրությունից ընտրություն խնամքով պահվում են մոռացության գզրոցներում և դուրս են հանվում միայն նախընտրական օրերին: Եվ թաղից-թաղ թափառելով` խոստանո˜ւմ են, խոստանում ու խոստանում: Նրանցից շատերը, ու նախորդ տարիներին հավատացել ու քվե է տվել ընտրողը, իրենք իրենց չեն էլ հարցնում , թե ինչո՞վ էին զբաղված, երբ իշխանության էին, կոալիցիայի անդամ: Ինչո՞ւ այդ ժամանակ չէին կոտորում իրենց՝ հանուն հարկատու-քաղաքացիների: Երևի միայն կերակրատաշտից դուրս շպրտվելուց հետո է ամնեզիան անցնում ու սկսվում է թոզ փչոցիի շրջանը: